WASIM
ఐపిఎల్‌కు వసీం అక్రం దూరం
న్యూఢిల్లీ: పాకిస్థాన్‌ లెజెండరీ పేసర్‌ వసీం అక్రం ఇండియన్‌ ప్రీమియర్‌ లీగ్‌ (ఐపిఎల్‌)-2017 సీజన్‌కు దూరమయ్యాడు. కాగా ఐపిఎల్‌లో ప్రాంఛైజీగా ఉన్న కోల్‌కతా నైట్‌ రైడర్స్‌ జట్టుకు వసీం అక్రం బౌలింగ్‌ కోచ్‌,మోంటార్‌గా బాధ్యతలు నిర్వహిస్తున్న సంగతి తెలిసిందే. అయితే ముందే చేసుకున్న ఒప్పందం ప్రకారం కొన్ని కార్యక్రమాలు,బిజి షెడ్యూల్‌ కారణంగా ఐపిఎల్‌ -2017 సీజన్‌కు తాను అందుబాటులో ఉండనని నిర్వహకులకు ఇప్పటికే అక్రం వివ రించాడు.కోల్‌కతా నైట్‌ రైడర్స్‌ జట్టును మిస్స వుతున్నానని, ఈ జట్టు ఎంతో ప్రతిభగలదని జట్టుకు అక్రం శుభాకాంక్షలు తెలిపాడు.కాగా ఈ మేరకు కోల్‌కతా నైట్‌ రైడర్స్‌ జట్టు ఎండి,సిఇఒ వెంకీ మైసూర్‌లో శనివారం ఏర్పాటు చేసిన మీడియా సమావేశంలో ఈ విషయాన్ని వెల్లడిం చాడు.గత కొన్నేళ్లుగా జట్టుకు విశేష సేవలందిం చిన అక్రం సేవలను కోల్‌కతా నైట్‌ రైడర్స్‌ జట్టు మిస్‌ అవుతుందని పేర్కొన్నాడు.కాగా 2012, 2014లో కోల్‌కతా నైట్‌ రైడర్స్‌ జట్టు టైటిల్‌ గెలిచిందని,ఆ సమయంలో అక్రం జట్టుకు అందించిన సేవలను ఎప్పటికి మరిచిపోలేమని, ఇక అక్రం సైతం తాను కోల్‌కతా నైట్‌ రైడర్స్‌ జట్టు డ్రెస్సింగ్‌ రూమ్‌ని మిస్‌ అవుతున్నట్లు వెల్లడించాడు.ఇదిలా ఉంటే ఐపిఎల్‌ 2017 సీజన్‌ ఏప్రిల్‌ 3 ప్రారంభమై మే 26న ముగియనుంది.టోర్నీలో భాగంగా తొలి మ్యాచ్‌ కోల్‌కతా లోని ఈడెన్‌ గార్డెన్స్‌ వేదికగా కోల్‌కతా నైట్‌ రైడర్స్‌ వర్సెస్‌ ఢిల్లీ డేర్‌ డెవిల్స్‌ జట్ల మధ్య జరుగనుంది.